דרגון בול Z

| --- | --- |
  לוגו הסדרה
דוֹרָגוֹן בּוֹרוּ זֶטְוֹ
 סוגה:  שונן, הרפתקאות, קומדיה, פנטזיה, אמנויות לחימה
 יוצר:  אקירה טורייאמה

 אנימה
 אורך פרק:  25 דקות
 במאי:  דאיסוק נישיאו (פרקים 1-199)   לא מצוין (פרקים 200-291)
 תסריטאי:  טאקו קויאמה
 אולפני אנימציה:  טואי אנימציה
 רשת שידור:  יפן פוג'י טי וי ‏(1989–1996),‏ Animax,‏ Tokyo MX   ישראל ערוץ הילדים,HOT VOD Young, בעבר (yes VOD)  ארצות הברית Toonami
 מדבבים בשפה העברית:  אבי מאיר וענונו, מתן בלו, אורי הר-לב, תומר גלר, ינון כהן, עמי מנדלמן, צביקה שוורצברג, לירון לב, עפרון אטקין, גיורא קנת, אורלי קטן, ערן בוהם, אורלי טרי, יהויכין פרידלנדר, דור צויגנבום יסמין עיון מיכה אוזין סליאן, ניר רון, יפעת זנדני צפריר, גלעד קלטר, דב רייזר, שמחה ברבירו, שמיל בן ארי, נורית בנאי קורן, יורם יוספסברג, שי זורניצר, לירון ברנס, גרא סנדלר, יובל סגל, מירב דמארי, אורנה כץ, דדי זהר, יואב בר לב, אברהם סלקטר, חנן רוזן, מירון אהרונוביץ', שירה נאור, ספיר דרמון, אורלי תגר, איתמר קטן, אור אזולאי, בניהו שיר, תום שוורצברג, דניאל מגון, איל כהן, אסף אבידן, דניאלה מור
 תקופת שידור מקורית:  26 באפריל 1989 – 31 בינואר 1996
 מספר העונות:  9
 מספר הפרקים:  291

 אחר
 סטודיו: טואי אנימציה   הקרנות בכורה: 15 ביולי 1989 – 18 באפריל 2015   מספר סרטים: 16 (‏14 סרטים הוקרנו בקולנוע, 2 סרטים הוקרנו בטלוויזיה)

 OVA: מתכנן לחסל את הסייאנים
 במאי:  שיגאיאסו יאמאוצ'י
 סטודיו:  טואי אנימציה   Bird Studio
 אורך פרק:  23 דקות
 מספר הפרקים ששודרו:  2
 תקופת שידור מקורית:  6 בספטמבר 1993

 OVA: מתכנן לחסל את הסופר סייאנים
 במאי:  יושיהירו אואדה
 סטודיו:  טואי אנימציה   Bird Studio
 אורך פרק:  30 דקות
 מספר הפרקים ששודרו:  1
 תקופת שידור מקורית:  11 בנובמבר 2010

 אנימה: דרגון בול קאי
 אורך פרק:  25 דקות
 במאי:  יאשוהירו נוואטרי
 אולפני אנימציה:  טואי אנימציה
 רשת שידור:  יפן פוג'י טי וי
 תקופת שידור מקורית:  5 באפריל 2009 – 27 במרץ 2011   ריצה שנייה:   6 באפריל 2014 – 28 ביוני 2015
 מספר העונות:  6
 מספר הפרקים:  159
דרגון בול Z (ביפנית: ドラゴンボールZ; בתעתיק לעברית: דוֹרָגוֹן בּוֹרוּ זֶטְוֹ) היא סדרת אנימה יפנית מסוגת השונן. הסדרה מבוססת על מאנגה בשם "דרגון בול", שנכתבה על ידי אקירה טוריאמה, שגם יצר את הסדרה. הסדרה שודרה בין 1989 ל-1996 בערוץ "Fuji", והופקה על ידי סטודיו ההנפשה "טואי". הסדרה עוקבת אחרי הרפתקאותיה של סון גוקו שיחד עם חבריו, צריכים להגן על כדור הארץ מפני חוצנים הרוצים לכבוש את הכוכב (דוגמת פריזה ומקיטה), אנדרואידים המחפשים לנקום בגוקו (דוגמת סל) ויצורים אחרים (כגון מאג'ין בו). בעוד שהסדרה המקורית "דרגון בול" עוקבת אחרי התפתחותו גוקו מילדות לנערות, דרגון בול Z היא המשך חייו הבוגרים, ועוקבת באותו זמן גם אחרי חיי בניו, ובפרט גוהאן כמו גם אחר התפתחות יריביו פיקורו ומקיטה הנהפכים מאויבים לבעלי ברית.
הסדרה כוללת בה 291 פרקים שחולקו ל-5 קשתות סיפור (המכונות "סאגות"), והיא מהווה המשך לסדרה אחרת, "דרגון בול", ששודרה בין 1986 ל-1989. בעוד שהסדרה הקודמת מכסה את 194 הפרקים הראשונים של המאנגה, הסדרה "דרגון בול Z" מכסה את 325 הפרקים הנותרים של המאנגה ומהווה את עיקר העיבוד הטלוויזיוני למאנגה.
הסדרה זכתה לפופולריות רבה בקרב צעירים ביפן, בארצות הברית, בישראל, ואף ברחבי העולם. לאחר פרסום הסדרה נוצרו המוני פריטים למעריצים מתוך יקום הסדרה כולל 17 סרטים (שרובם דובבו לעברית) ו-148 משחקי וידאו, רבים מהם יוצאים רק ביפן, וכן שורה של פסקולים מתוך חומר זה. דרגון בול Z נהפך לסמל תרבותי, כולל שידור גרסה מחודשת ומקוצרת של הסדרה שנקראת "דרגון בול קאי". לסדרה היו גם שתי סדרות המשך; דרגון בול GT ששודרה מיד לאחר מכן, ודרגון בול סופר שנוצרה כעשרים שנה לאחר מכן.
בישראל, שודרה הסדרה המדובבת לעברית בערוץ הילדים וזכתה להצלחה גדולה, ומיד לאחריה אף לדיבוב עברי לסדרת ההמשך "דרגון בול GT".
בשנת 2009 הפיקו אולפני טואי עיבוד מחודש לסדרה בשם "דרגון בול Z קאי", בה מעללי הסדרה שוכתבו כך שיתאימו יותר לעלילת המאנגה תוך כדי השמטת מרבית סצנות ופרקי ה"פילר" שאינם מבוססים על עלילת המאנגה.
הצלחת סדרת האנימה הובילה לימים להפקתה של סדרת המשך, "דרגון בול סופר", שהחלה את שידוריה בשנת 2015.